
Днес, на .......................2018 г. в гр. София, се сключи настоящият договор между:

1/ ДГ №98 СЛЪНЧЕВОТО ЗАЙЧЕ, гр.София, ж.к. "Младост"-2, ул. "Слънчево зайче" № 9, Булстат 175 814 252, представлявана от Директора – ЖАНИН КОСТАДИНОВА ТРАЯНОВА-ЦЕНОВА и Главния счетоводител ВАСИЛКА СЛАВЧЕВА ДАСКАЛОВА , наричана по-долу ВЪЗЛОЖИТЕЛ
и
2/ ..............................................................................................................., със седалище и адрес на управление: ........................................................................................, ЕИК ..................................., представлявано от .......................................................................,в качеството му/й на ............................................................, наричано по-долу ИЗПЪЛНИТЕЛ.

Страните се споразумяха за следното:

І. ПРАВНО ОСНОВАНИЕ
Чл. 1. ВЪЗЛОЖИТЕЛЯТ сключва с ИЗПЪЛНИТЕЛЯ настоящия договор на основание чл. 194 от ЗОП и чл. 69 от ППЗОП, в резултат на проведена процедура с обява за събиране на оферти за възлагане на обществена поръчка с предмет: „Комплексна доставка на хранителни продукти за нуждите на ДГ №98 “СЛЪНЧЕВОТО ЗАЙЧЕ”, гр.София“.

ІІ. ПРЕДМЕТ НА ДОГОВОРА
Чл. 2. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва в срока и при условията на настоящия договор „Комплексна доставка на хранителни продукти за нуждите на ДГ №98 “СЛЪНЧЕВОТО ЗАЙЧЕ”, гр.София“
ІІІ. СРОК НА ДОГОВОРА
Чл. 3. Настоящият договор влиза в сила на ................. г. и е със срок на действие от 1 /една/ година, считано от датата на влизането му в сила.

ІV. ЦЕНА И НАЧИН НА ПЛАЩАНЕ
Чл. 4. Доставната цена включва ДДС и всички разходи по доставката франко склада на ДГ №98 “СЛЪНЧЕВОТО ЗАЙЧЕ”, гр.София.
Чл. 5. (1) Доставната цена се актуализира ежемесечно след предоставяне на месечен бюлетин на САПИ ЕООД с процента отстъпка, посочен в ценовото предложение.
 (2) ИЗПЪЛНИТЕЛЯТ се задължава да предоставя за своя сметка бюлетин на „Система за агропазарна информация” ООД на осреднените за страната цени на едро на хранителни продукти на ВЪЗЛОЖИТЕЛЯ.
Чл. 6. (1) Плащането на по договора се извършва в лева, по следната банкова сметка на ИЗПЪЛНИТЕЛЯ:
Банка:......................................
BIC: ………………………….
IBAN: …………………………………
 (2) За дължимото плащане ИЗПЪЛНИТЕЛЯТ издава фактури за доставките до 15-то /петнадесето/ и 30-то/тридесето/ число на текущия месец., която предава на ВЪЗЛОЖИТЕЛЯ.
Чл. 7. (1) Доставките ще се извършват ежедневно/седмично, въз основа на писмени заявки на ВЪЗЛОЖИТЕЛЯ, франко склада на ДГ №98 “СЛЪНЧЕВОТО ЗАЙЧЕ” в гр.София, като осигуряването на транспорта е задължение на ИЗПЪЛНИТЕЛЯ.
(2) Качеството на доставяните продукти трябва да съответства на изискванията на действащото българско и европейско законодателство, вкл. но не само: Закон за храните, Наредба № 5/25.05.2006 г. за хигиената на храните, Наредба № 8/16.04.2002 г. за изискванията към използване на добавки в храните, Наредба № 6/10.08.2011 г. за здравословното хранене на децата на възраст от 3 до 7 г. в детските заведения и Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училищата.
 (3) Хранителните продукти ще се доставят в начален срок на годност или с остатъчен срок на годност не по-малко от 70 % от целия срок на годност на съответния продукт.
Хранителните продукти ще се доставят в потребителски, а не в промишлени опаковки, етикетирани съобразно БДС (етикетите ще са на български език), произведени по утвърдени стандарти, без оцветители, без ГМО и без обработка с йонизиращи лъчения.
Всяка доставка ще бъде съпроводена с документи за произход, качество и безопасност, съобразно актуалните към датата на съответната доставка изисквания (Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училищата).
При транспортирането и доставянето на продуктите ще се спазват всички нормативно определени стандарти, здравни и хигиенни норми.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 8. ИЗПЪЛНИТЕЛЯТ е длъжен:
1. да извършва доставките в заявения от ВЪЗЛОЖИТЕЛЯ срок, на мястото и при спазване изискванията, указани в чл. 7.
2. да извършва доставките съгласно уговорените в чл. 4 и чл.5 цени и условия.
3. да доставя заявените хранителни продукти в нужното количество и качество, като осигури на ВЪЗЛОЖИТЕЛЯ възможност да преглежда доставените продукти в количествено и качествено отношение.
4. да отстранява за своя сметка всички допуснати неточности в изпълнението на договора, като изпълнява незабавно указанията на ВЪЗЛОЖИТЕЛЯ. 
5. да носи риска от погиване и/или увреждане на хранителните продукти до предаването им на ВЪЗЛОЖИТЕЛЯ в мястото на доставката, като осигурява подходящи опаковки с оглед предпазването на доставяните продукти от повреждане или разваляне през време на транспортирането им.
6. да гарантира годността на доставяните продукти, като ги придружава със сертификат за съответствие и безопасност и срок на годност, съгласно изискванията на Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училищата.
7. да доставя заявените видове и количества продукти ежедневно/седмично, в .................. ч. (между 08:00 и 9:00 часа).
8. да спазва нормативно определените здравни и хигиенни норми по отношение на транспорта и доставката на хранителни продукти.
9. когато изпълнителят е посочил в офертата си, че ще ползва подизпълнители, той е длъжен в 3-дневен срок от сключването на договор за подизпълнение или на допълнително споразумение за замяна на подизпълнител да изпрати копие на договора или допълнителното споразумение на Възложителя заедно с доказателства, че са изпълнени условията на чл. 66, ал. 2 и 11 от ЗОП /за подизпълнителя не са налице основания за отстраняване и същият отговаря на критериите за подбор, съгласно документацията за поръчката/. Изпълнителят и посочените от него подизпълнители носят солидарна отговорност спрямо Възложителя по отношение точното изпълнение на поетите с настоящия договор задължения.  
Чл. 9. ИЗПЪЛНИТЕЛЯТ има право да получава дължимото плащане съгласно настоящия договор, в срока и при условията на договора.

VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 10. ВЪЗЛОЖИТЕЛЯТ е длъжен:
1. да заплаща дължимото плащане на ИЗПЪЛНИТЕЛЯ, в уговорения срок и при условията на този договор.
2. да подава своевременно на посочения по-долу имейл адрес на ИЗПЪЛНИТЕЛЯ заявките за доставки – до 09:00 ч. на деня, предхождащ деня на съответната доставка.
Чл. 11. ВЪЗЛОЖИТЕЛЯТ има право:
1. да контролира доставяните продукти в количествено и качествено отношение, като в случай на констатирани несъответствия ВЪЗЛОЖИТЕЛЯТ има право да поиска и да получи отстраняването им от ИЗПЪЛНИТЕЛЯ в срока по чл. 13, ал. 2;
2. да откаже да приеме доставка, която не е придружена със сертификат за съответствие и безопасност и срок на годност, съгласно изискванията на Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училищата. 
3. да изисква спазване през целия срок на договора на правилото по чл. 5 и да отказва да заплати цени, несъобразени с това правило.
4. да намалява прогнозните количества от хранителните продукти, посочени в документацията за обществената поръчка, в зависимост от действителните нужди на детското заведение, като в случай на отпаднала необходимост от някои от изброените в документацията продукти, ВЪЗЛОЖИТЕЛЯТ има право да не ги заявява изобщо.

VІІ. ПРИЕМАНЕ НА РАБОТАТА. РЕКЛАМАЦИИ
Чл. 12. ВЪЗЛОЖИТЕЛЯТ приема работата на ИЗПЪЛНИТЕЛЯ с подписването на стокова разписка/протокол за всяка извършена доставка, освен в случай на рекламации, направени при условията и по реда на чл. 13 по-долу.
Чл. 13. (1) Рекламации за количеството и качеството на доставените продукти, както и за липса на изискуемите сертификати за съответствие и безопасност и срок на годност, се отправят от ВЪЗЛОЖИТЕЛЯ до ИЗПЪЛНИТЕЛЯ с изпратено по и-мейл писмено искане за подмяна на продуктите, които не отговарят на изискванията за качество, за допълване на недостатъчното количество от даден продукт с остатъка до предварително заявеното количество или с искане за представяне на необходимите сертификати.
(2) ИЗПЪЛНИТЕЛЯТ е длъжен да извърши необходимото (подмяна на некачествените продукти с качествени) в срок от .................... часа от предявяването на рекламацията.
(3) ИЗПЪЛНИТЕЛЯТ реагира своевременно на рекламациите, като действа за своя сметка.

VІІІ. НЕУСТОЙКИ И САНКЦИИ
Чл. 14. (1) При пълно неизпълнение на задълженията си ИЗПЪЛНИТЕЛЯТ дължи неустойка в размер на 10 % от договорената стойност.
 (2) При частично неизпълнение или лошо изпълнение ИЗПЪЛНИТЕЛЯТ дължи неустойка в размер на 10 % от стойността на неизпълнената/лошо изпълнената част от договора.
(3) При нарушение на задълженията по чл. 9 от договора ИЗПЪЛНИТЕЛЯТ дължи неустойка в размер на 10 % от стойността на съответната доставка.
Чл. 15. В случай на виновно неизпълнение на договора, неизправната страна дължи и обезщетение за претърпени вреди и/или попуснати ползи в действителния размер на увреждането, в случай че същият превишава размера на предвидените в договора неустойки.
Чл. 16. В случай, че за ВЪЗЛОЖИТЕЛЯ възникне задължение за заплащане на санкции или обезщетения на физически или юридически лица, частноправни или публичноправни субекти, поради допуснато от ИЗПЪЛНИТЕЛЯ увреждане на тяхно имущество или поради нарушаване на императивни правни норми от страна на ИЗПЪЛНИТЕЛЯ при или по повод изпълнението на настоящия договор, същият дължи възстановяване на платените от ВЪЗЛОЖИТЕЛЯ суми, ведно със заплащането на обезщетение за претърпени от ВЪЗЛОЖИТЕЛЯ вреди в по-голям размер.
Чл. 17. Отговорността за лошо или пълно неизпълнение от страна на ИЗПЪЛНИТЕЛЯ и/или посочените от него подизпълнители е солидарна. Когато неизпълнението или лошото изпълнение се дължи на действия или бездействия на подизпълнителите, ВЪЗЛОЖИТЕЛЯТ може да отправи претенциите си за заплащане на пълния размер на дължимите неустойки или обезщетения към ИЗПЪЛНИТЕЛЯ, без да е длъжен да ангажира преди това отговорността на подизпълнителя.

IX. ИЗМЕНЕНИЕ И ПРЕКРАТЯВАНЕ НА ДОГОВОРА

Чл. 18. (1) Съгласно чл. 116 от ЗОП изменения на договор за обществена поръчка се допускат само, когато:
1. промените са предвидени в документацията за обществената поръчка и в договора чрез ясни, точни и недвусмислени клаузи, включително клаузи за изменение на цената, като обхватът и естеството на възможните изменения, както и условията, при които те могат да се използват, не трябва да водят до промяна в предмета на поръчката;
2. поради непредвидени обстоятелства е възникнала необходимост от извършване на допълнителни доставки, които не са включени в първоначалната обществена поръчка, ако смяната на изпълнителя е невъзможна или би предизвикала значителни затруднения или дублиране на разходи на възложителя;
3. поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора;
4. се налага замяна на изпълнителя с нов изпълнител при условията на чл. 116, ал. 1, т. 4 от ЗОП;
5. се налагат изменения, които не са съществени по смисъла на чл. 116, ал. 5 от ЗОП;
(2) „Непредвидени обстоятелства” по смисъла на ал. 1 е такова събитие, което е възникнало след сключването на договора, не зависи от волята на страните и не е можело да бъде предвидено от тях като: експлозии, пожари, земетресения, наводнения, бури, урагани, епидемии и др. природни бедствия в района на изпълнение на поръчката; военни действия, въстания, обществени безредици, стачки или др. действия на работници и служители, за които се докаже, че не са предизвикани от ИЗПЪЛНИТЕЛЯ; влизане в сила на нормативен акт, правещо невъзможно продължаването на изпълнението.
(3) Не са „непредвидени обстоятелства” по смисъла на ал. 1 обичайните промени в пазарните условия или във финансовата ситуация.
Чл. 19. Настоящият договор се прекратява:
1. с изтичане срока на договора - в случай че към датата на изтичане срока на договора ВЪЗЛОЖИТЕЛЯТ все още не е сключил нов договор, поради забавяне в процедурата за възлагане на обществена поръчка със същия предмет за периода, следващ срока на действие на настоящия договор, страните сключват допълнително споразумение към договора, с което изменят първоначалния му срок на действие, като го продължават до датата на влизане в сила на новия договор.
2. по взаимно писмено съгласие на страните;
3. с едностранно писмено изявление на изправната страна при редовно – повече от 2 (два) пъти неизпълнение или неточно изпълнение на някое от задълженията на другата страна;
4. едностранно от ВЪЗЛОЖИТЕЛЯ, без да дължи обезщетение на ИЗПЪЛНИТЕЛЯ за претърпените вреди от прекратяването на договора, в някой от следните случаи:
· в хипотезата на чл. 3, ал. 2 от настоящия договор – с 1-седмично писмено предизвестие до изпълнителя;
· съгласно чл. 118, ал. 1, т. 1 от ЗОП - когато е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;
· съгласно чл. 118, ал. 1, т. 2 от ЗОП – когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;
· съгласно чл. 118, ал. 1, т. 3 от ЗОП – когато поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.
Чл. 20. Не се допуска едностранно прекратяване или разваляне на договора от която и да било от страните, освен в хипотезите на чл. 21, т. 3 и т. 4.

X. ЗАКЛЮЧИТЕЛНИ РАЗПОРЕДБИ
Чл. 21. (1) Страните по договора са длъжни да отправят всички съобщения и уведомления помежду си само в писмена форма, на следните адреси, телефони, имейл адреси и до следните лица за контакт:
ВЪЗЛОЖИТЕЛ: ДГ №98 “СЛЪНЧЕВОТО ЗАЙЧЕ”, 
гр.София, ж.к. "Младост" 2, ул. "Слънчево зайче" № 9
[bookmark: _GoBack]тел.: 02/885 45 72
e-mail: odz98director@abv.bg
лица за контакт:– ВАСИЛКА СЛАВЧЕВА ДАСКАЛОВА - счетоводител

ИЗПЪЛНИТЕЛ: 
гр. ................................................., п.код .............................
ул. ..........................................................................................
тел. ..........................................
е-mail: ....................................................................................
лице за контакт: ................................................................................................

(2) Когато страните си изпращат съобщения и/или документи по електронен път на горепосочените и-мейл адреси, не е необходимо потвърждаване от страна на адресата, за да се счита така изпратеното електронно изявление за получено/връчено. 
Чл. 22. Всички спорове във връзка със сключването, изпълнението и прекратяването на настоящия договор ще се решават от страните по споразумение, а в случай, че постигането на съгласие е невъзможно, страните ще отнесат спора пред родово и местно компетентния съд.
Чл. 23. За всички неуредени с договора въпроси се прилагат нормите на действащото българско законодателство.
Чл. 24. Офертата на ИЗПЪЛНИТЕЛЯ, представена в качеството му на участник в процедурата за възлагане на обществена поръчка, се прилага към договора и представлява неразделна част от същия.
Настоящият договор се състави и подписа в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.


за ВЪЗЛОЖИТЕЛ:                                                   за ИЗПЪЛНИТЕЛ: 

1/ Директор - .................................                                ...........................................

2/ Счетоводител - ..............................                       /Управител - .............................../

